Illum, iddiskutejna l-politika kummerċjali. Minn hawn u ftit ieħor ser jitkellem warajja Jean-Claude Juncker. Iżda qabel, ippermettuli nagħmel żewġ kummenti. L-ewwel nett, iċ-ċittadini tagħna huma dejjem aktar preokkupati dwar jekk il-ftehimiet kummerċjali li ninnegozjaw humiex fl-aħjar interess tagħhom. Wisq nibża' li mhux ser inkunu nistgħu nibqgħu ninnegozjaw Ftehimiet ta' Kummerċ Ħieles jekk ma nurux fil-prattika li qed nieħdu b'serjetà kbira l-protezzjoni tal-konsumaturi, il-ħaddiema u l-kumpaniji Ewropej. F'dan ir-rigward, illum għamilna xi ftit ta' progress. Il-mexxejja ntrabtu li jilħqu ftehim urġenti dwar l-immodernizzar tal-istrumenti kollha ta' difiża kummerċjali tal-UE. U inkarigajna lill-ministri tagħna tal-kummerċ sabiex jiżblukkaw is-sitwazzjoni. It-tieni, dwar is-CETA, ippermettuli ngħid biss li għadni preokkupat, għal ftehim kummerċjali tajjeb ma' sieħba mill-qrib bħalma hi l-Kanada u għar-reputazzjoni tal-Ewropa. L-istati membri kollha ħlief wieħed approvaw il-ftehim u ser inkomplu bl-aħjar rieda u l-impenn sħiħ tal-Kummissjoni u għalhekk issa ngħaddi l-kelma lil Jean-Claude. Grazzi. Ara l-paġna tal-laqgħa